אורי מרינוב

אורי מרינוב (נולד ב-15 בדצמבר 1935) הוא המנכ"ל הראשון של המשרד לאיכות הסביבה, פרופסור וראש החוג לניהול משאבי טבע וסביבה באוניברסיטת חיפה וחבר בסגל בית הספר לקיימות של המרכז הבינתחומי הרצליה.

ביוגרפיה 
מרינוב היה ממייסדי קיבוץ נחל עוז. בעת היותו חבר הקיבוץ כיכב בכתבה טלוויזיונית של שדר הרדיו והטלוויזיה האמריקאי אד מורו. בעקבות הצלחת הכתבה בארצות הברית יצא לשם בשליחות המגבית היהודית. בתחילת שנות השישים שהה מספר שנים בארצות הברית, למד רפואה וטרינרית והשלים התמחות מעשית באוניברסיטת מדינת איווה. לאחר שובו לישראל עסק במחקר רפואי באוניברסיטה העברית בירושלים. בשנת 1969 התמנה להיות ראש האגף למדעי החיים במועצה הלאומית למחקר ולפיתוח במשרד ראש הממשלה. החל לעבוד בשנת 1973 כמנהל השרות לשמירת איכות הסביבה, תחילה במסגרת משרד ראש הממשלה ולאחר מכן במשרד הפנים. הוא התמנה למנכ"ל המשרד להגנת הסביבה עם הקמתו בשנת 1989 ושימש בתפקיד עד לשנת 1992. מרינוב הקים את המנהל הסביבתי בישראל, קבע את דמותו והיה זה שקבע את תדמיתו בתקופה שעדיין לא ניתן לנושא חשיבות כל שהיא. בשנת 2013 פרסם פרופ' מרינוב את ספרו " להיות או לא להיות" על הקמת המנהל הסביבתי בישראל.

בשנת 1998 התמנה לראש החוג לניהול משאבי טבע וסביבה באוניברסיטת חיפה ועמד בראשו במשך שלוש וחצי שנים. במקביל לעבודתו באקדמיה, משמש פרופ' מרינוב יועץ לכמה מהפרויקטים הגדולים במשק, כולל כביש חוצה ישראל, הקמת פרויקטי בינוי במפעלי תע"ש לשעבר, ועוד. פרופ' מרינוב קיבל את פרס "גלובל 500" כאחד מ 500 האנשים שהשפיעו על נושא הסביבה בעולם ופרס על מפעל חיים בנשואי הסביבה בארץ במעמד נשיא מדינת ישראל.

קישורים חיצוניים 

 
 פרופ' אורי מרינוב – 50 שנים בסביבה, ריאיון בכתב העת אקולוגיה וסביבה, 25 בספטמבר 2019
 
  
 יוסף תמיר, ד"ר אורי מרינוב - מקצוען ואכפתניק

הערות שוליים

סגל אוניברסיטת חיפה: מדעי החברה
סגל המרכז הבינתחומי הרצליה
סגל אוניברסיטת רייכמן
פעילים חברתיים ישראלים
מנכ"לי המשרד להגנת הסביבה
מומחים לאיכות הסביבה
נחל עוז: אישים
וטרינרים ישראלים
בוגרי אוניברסיטת המדינה של איווה
ישראלים שנולדו ב-1935